text: замбези. замбези оңтүстік африкадағы өзен. ұзындығы 2660 км, су жиналатын алабы 1330 мың км². бастауын конго-замбези үстіртінен, 1100 биіктіктен алады. үнді мұхитының мозамбик бұғазына құяды. бастауынан виктория сарқырамасына дейін 1200 км бойы баротсе жазығын бойлап ағады. луангинга саласының құйылысынан төмен қарай көптеген сарқырамалар мен шоңғалдар кездеседі. ең ірісі дүние жүзіндегі аса ірі сарқырамалардың бірі виктория. төменгі ағысында аңғары мен арнасы барынша кеңейеді (арнаның ені км-ге дейін). шире өзеніне қосылғаннан кейін мозамбик ойпатын басып ағады да, құйылысында аумағы 8,0 мың км² болатын атырау түзеді. негізінен, жаңбыр суымен молығады. жазда тасиды. қыс айларында су деңгейі күрт төмендейді. жылдық орташа су ағыны 16000 м3/с. ең ірі салалары кафуэ мен луангва. замбези алабына ньяса көлі де кіреді. сурет:zambezi river near zambezi town.jpg|thumb| alt=a.| замбези өзені. өзен су қуаты қорына өте бай, бірақ оның шағын ғана бөлігі пайдаланылады. кариба шатқалында ірі сэс пен бөгендер (кариба, кабора-басса) салынған. су мөлшерінің күрт ауытқып тұруы және шоңғалдар кеме қатынасына кедергі келтіреді. ірі кемелер сағасынан 450 км-ге дейін ғана жүзе алады.